OpenLLM-France/wikimedia huggingface dataset:
# Russula firmula

Russula firmula Russulaceae familiako onddo espezie bat da. Ez da jangarria.

## Deskribapena

Kapela: Neurri ertainekoa, hasieran ganbila eta gogorra, ondoren laua, baina hondoratu gabea; azala aurrena belusduna eta likatsua, gero distiratsua. Kolore oso aldakorrak: purpura kolorekoa, orban hori biziekin, ilunak (adibidez caerulea espeziean bezala) edo zurbilagoak (vesca edo maculata delakoetan bezala), baina maizago, arre-oliba antzeko kolorekoa, lila edo more koloreko tonu mistoekin.
Orriak: Argitik hori-okre kolorekoak edo gorri-arrautza gorringoaren kolorekoak, estu, itsatsiak, ertz zurixkarekin.
Hanka: 4 eta 6 cm bitarteko garaierakoa eta 0,8 eta 1,5 cm bitarteko lodierakoa, leuna edo pruina fin batekin goialdean, zain gehiagorekin behealdean, horixkarako joerarekin edo arrexka samarrerakoarekin.
Haragia: Argi eta garbi akrea, batzuetan denbora pixka bat pasatu eta gero, zuria; fruta usain arina du; pelargonioaren hostoak ebakitzean duen usaina du.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Firmula epitetoa, ere latinetik dator, solidoa, esan nahi duen "firmus" hitzetik. Bere loditasunagatik.

## Jangarritasuna

Ez da jangarria.

### Nahasketa arriskua

Russula adulterina delakoa oso antzekoa da eta honek ere mendiko koniferoen basoetan irteten du.

## Sasoia eta lekua

Koniferoen (Picea) eta hostozabalen basoetan.

### Banaketa eremua

Kanada, Ameriketako Estatu Batuak, Mexiko, Europa, Kaukasia, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 76 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 371 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Russula firmula: GBIF—the Global Biodiversity Information Facility.

## Kanpo estekak

* Datuak: Q2231267
* Multimedia: Russula firmula / Q2231267
# Russula illota

Russula illota Russulaceae familiako onddo espezie bat da. Ezin da sukaldean erabili, zahar usaina du eta zapore akrea.

## Deskribapena

Kapela: 2,5 eta 8 cm bitarteko diametrokoa, hasieran hemisferikoa, gero laua, ertza beti ildaskatua. Azal lirdingatsua, okre-lehoi kolorekoa, gutxi-asko, orbantxo ilunez zikindua, Russula foetens delakoak izaten dituen bezalakoak. Bukaera fusiformeak dituzten dermatozistoak ditu
Orriak: Krema argi kolorekoak, lehoi kolorera pasatuz, bukaeran ertzean, burdin-herdoilaren koloreko tantoz zikindua. Orban hauek bereizgarriak dira
Hanka: Gogorra, leizetsua, 5 eta 7 cm bitarteko garaierakoa eta 1,2 eta 1,5 cm bitarteko lodierakoa. Zurixka, oinarrian arrexka. Zurixka bada ere, mantxatxo okre txikien kontzentrazioak sortutako orbanak ditu.
Haragia: Zapore desatseginekoa, akrea. Zahar usaina, almendra mikatzen eta geranioaren nahasketa baten usaina; batzuetan, usain hau iragankorra da.
Etimologia: Latinetik dator Russula izena, russus-etik, gorriaren txikigarritik: apur bat gorrixka, kolote gorria dutelako Russula generoko espezie askok. Illota epitetoa ere latinetik dator, garbitu gabea, zikina esan nahi duen "illotus" hitzetiik. Orbanengatik

## Jangarritasuna

Ez da jangarria.

### Nahasketa arriskua

Russula foetens taldeko guztiekin nahas daiteke eta, batez ere, Russula laurocerasi delakoarekin.

## Sasoia eta lekua

Urrian eta azaroan, hostozabalen azpian.

### Banaketa eremua

Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 481 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 231 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 118 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa.. Ediciones Omega, S. A. Barcelona, 78 or. ISBN 84-282-0865-4..
* ↑ Russula illota: GBIF—the Global Biodiversity Information Facility.

## Kanpo estekak

* Datuak: Q1575107
* Multimedia: Russula illota / Q1575107
# Réty

Réty (errumanieraz: Reci) Errumaniako udalerri bat da, Kovászna konderrian. 2.259 biztanle ditu, 39,93 kilometro koadroko luze-zabalean banatuta.

## Herriak

Udalerrian honako herriak daude:
Réty Egerpatak Bita Szacsva

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo-estekak

* Datuak: Q732894
# Résistons!

Résistons! (euskaraz Eutsi!) Frantziako alderdi politikoa da. 2016ko urriaren 10ean sortu zen, Jean Lassalleren eskutik. Okzitanieraz Resistiscam gisa aurkezten da. Ideologikoki humanista eta nekazal inguruko alderdi gisa aurkezten da. Frantses nortasunaren defendatzailea lurraldetako nortasunen aldekoa omen da. Europar Batasunaren aurrean jarrera mesfidatia erakusten du.

## Historia

2016 hasieran, Jean Lassallek 2017ko presidentetzarako hauteskundeei buruz François Bayrouren jarrera kritikatu zuen (eskuineko primarioetan Alain Juppéren arrakasta edo ez baldintzatuta zegoen hautagaitza). 2016ko martxoaren 3an, presidentetzarako hauteskundeetarako hautagaitza aztertzen ari zela jakinarazi zuen. Honen formalizazioa 2016ko martxoaren 17an egin zen La République des Pyrénéesi emandako elkarrizketa batean.
2016ko abuztuaren 22an, Jean Lassalle-k MoDema utzi zuen. Hurrengo urrian, “Resistons!” izena jarri zion bere kanpaina mugimenduari.
2017ko Frantziako legegintza-hauteskundeetan, aurkeztutako 21 hautagaietatik 12 okzitaniar edo okzitaniar-euskal barruti batekoak ziren (Bearno eta Baiona). Jean Lassalle izan zen bere alderdiko kide hautatu bakarra Pirinio Atlantikoetako laugarren barruti euskal-biarnotarrean. Askatasuna eta Lurraldeak taldearekin bat egin zuen legebiltzarrean, Korsikako hiru diputatu nazionalistekin batera.
Presidentetzarako hauteskundeen ostean, bere Résistons kanpainako mugimenduak alderdi politiko baten itxura hartu zuen. 2017ko hauteskunde legegileetarako, 2021eko hauteskunde autonomikoetarako eta 2022ko legebiltzarrerako hautagaiak aurkeztu zituen. Azken hauetan ez zuten diputaturik lortu; Lassalle bera, osasun arazoak zituela eta, ez zen aurkeztu.

## Erreferentziak

* ↑ https://www.berria.eus/albisteak/136011/lasserre-david-lassalle-eta-bru-dira-ipar-euskal-herriko-hiru-diputatu-berriak.htm
* ↑ https://www.berria.eus/paperekoa/2114/003/001/2022-05-03/jean-lassalle-ez-da-diputatugai-izanen.htm

## Ikus, gainera

* Jean Lassalle

## Kanpo estekak

* Alderdiaren webgune ofiziala.
* Datuak: Q39052782
# République (Rennesko metroa)

République Rennesko metroaren geltoki bat da, Rennes udalerrian kokatuta dagoena.
Geltokia 2002ko martxoaren 15an ireki zen.

## Historia

Geltokia, 2002ko martxoaren 15ean inauguratu zen, Rennesko metroaren linea ireki zenean.

## Erreferentziak

* ↑ (Frantsesez) Lehen eguna Rennesko metroari. 2002-03-08 (Noiz kontsultatua: 2021-06-19).

## Ikus, gainera

* Rennesko metroa
* A linea

## Kanpo estekak

* Rennesko metroaren webgune ofiziala
* Datuak: Q3456362
* Multimedia: République (Rennes Metro stations) / Q3456362
iea  Rennesko metroaa lineaJ.F. Kennedy • Villejean–Université • Pontchaillou • Anatole France • Sainte-Anne • République • Charles de Gaulle • Gares • Jacques Cartier • Clemenceau • Henri Fréville • Italie • Triangle • le Blosne • la Poterieb lineaSaint-Jacques–Gaîté • la Courrouze • Cleunay • Mabilais • Colomber • Gares • Saint-Germain • Sainte-Anne • Jules Ferry • Gros Chêne • les Gayeulles • Joliot-Curie–Chateaubriand • Beaulieu–Université • Atalante • Cesson–Viasilva :
# Rennes-3 kantonamendua

Rennes-3 kantonamendua Frantziako kantonamendu bat da. Ille eta Vilaine departamenduan dago, Bretainia (eskualdea) eskualdean. Guztira 2 udalerri ditu eta Rennes da bere hiriburua.

## Kanpo estekak

* Datuak: Q17623063
# Rennes-5 kantonamendua

Rennes-5 kantonamendua Frantziako kantonamendu bat da. Ille eta Vilaine departamenduan dago, Bretainia (eskualdea) eskualdean. Guztira 2 udalerri ditu eta Rennes da bere hiriburua.

## Kanpo estekak

* Datuak: Q17623071
# Rennes-Saint-Jacques aireportua

Rennes-Saint-Jacques aireportua, bretainieraz: Aerborzh Roazhon - Sant-Jakez eta frantsesez: Aéroport de Rennes-Saint-Jacques, IATA: RNS, ICAO: LFRN, Bretainiako Rennes hiritik 6 kilometro hego-menfebaldean dago, Ille-et-Vilaine departamentuan.
1933ko uztailaren 28an inauguratu zen.
Asfaltozko hiru pista ditu, 2.100, 850 eta 650 metro luzerakoak.

## Kanpo estekak

* Webgune ofiziala (Ingelesez)
* Datuak: Q1432593
* Multimedia: Rennes – Saint-Jacques airport / Q1432593
# Rennes-4 kantonamendua

Rennes-4 kantonamendua Frantziako kantonamendu bat da. Ille eta Vilaine departamenduan dago, Bretainia (eskualdea) eskualdean. Guztira 1 udalerri ditu eta Rennes da bere hiriburua.

## Kanpo estekak

* Datuak: Q17623066
# Rennes-1 kantonamendua

Rennes-1 kantonamendua Frantziako kantonamendu bat da. Ille eta Vilaine departamenduan dago, Bretainia (eskualdea) eskualdean. Guztira 1 udalerri ditu eta Rennes da bere hiriburua.

## Kanpo estekak

* Datuak: Q18413905
# Rennes-2 kantonamendua

Rennes-2 kantonamendua Frantziako kantonamendu bat da. Ille eta Vilaine departamenduan dago, Bretainia (eskualdea) eskualdean. Guztira 1 udalerri ditu eta Rennes da bere hiriburua.

## Kanpo estekak

* Datuak: Q17623059
# Rennes-en-Grenouilles

Rennes-en-Grenouilles Frantziako udalerria da, Mayenne departamenduan dagoena, Loirerria eskualdean. 2013an 109 biztanle zituen.

## Demografia
### Biztanleria

2007an Rennes-en-Grenouilles udalerrian erroldatutako biztanleak 109 ziren. Familiak 36 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 67 etxebizitza zeuden, 45 familiaren etxebizitza nagusia ziren, 10 bigarren erresidentzia ziren eta 12 hutsik zeuden. 66 etxeak ziren eta 1apartamentu bat zen. 45 etxebizitza nagusietatik 36 bere jabearen bizilekua ziren, 9 alokairuan okupaturik zeuden eta 1 doan lagata zegoen; 2 etxek bi gela zituzten, 16 etxek hiru zituzten, 10 etxek lau zituzten eta 18 etxek bost zituzten. 37 etxek euren parking plaza propioa zuten azpian. 21 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Rennes-en-Grenouilles udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 1 |
| 0 | 85-89 | 1 |
| 1 | 80-84 | 1 |
| 2 | 75-79 | 0 |
| 2 | 70-74 | 3 |
| 5 | 65-69 | 1 |
| 8 | 60-64 | 6 |
| 2 | 55-59 | 5 |
| 3 | 50-54 | 3 |
| 1 | 45-49 | 4 |
| 2 | 40-44 | 5 |
| 5 | 35-39 | 0 |
| 6 | 30-34 | 3 |
| 5 | 25-29 | 4 |
| 6 | 20-24 | 2 |
| 2 | 15-19 | 2 |
| 3 | 10-14 | 1 |
| 5 | 5-9 | 0 |
| 3 | 0tik 4ra | 2 |

## Ekonomia

2007an lan egiteko adina zuten pertsonak 65 ziren, horien artean 52 aktiboak ziren eta 13 inaktiboak ziren. 52 pertsona aktiboetatik 50 lanean zeuden (28 gizon eta 22 emakume) eta 2 langabezian zeuden (1 gizon eta 1 emakume). 13 pertsona inaktiboetatik 10 erretiraturik zeuden, 1 ikasten zegoen eta 2 "bestelako inaktibo" gisa sailkaturik zeuden.

### Ekonomia jarduerak

2000. urtean Rennes-en-Grenouilles udalerrian 27 nekazaritza-ustiategi zeuden, 800 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q764855
* Multimedia: Rennes-en-Grenouilles / Q764855
# Rennes-6 kantonamendua

Rennes-6 kantonamendua Frantziako kantonamendu bat da. Ille eta Vilaine departamenduan dago, Bretainia (eskualdea) eskualdean. Guztira 2 udalerri ditu eta Rennes da bere hiriburua.

## Kanpo estekak

* Datuak: Q17623073
# Ramscraig

Ramscraig, Eskoziako Highland eskualdeko baserriz osatutako herrixka bat da, Caithness barrutian. Dunbeath udalerritik 2 milia hego-mendebaldera dago.

## Kanpo estekak

* Datuak: Q7290156
# Ramses

Ramesses hieroglifotan :
Ramses Egiptoko XIX. eta XX. dinastietako hamaika faraoien izena da. Ramassu («Ra jainkoak sortua») izen egiptoarraren molde grekoa da Ramses. Erregeen Haranean jarri zituzten errege haien hilobiak.

### Egiptoko XIX. dinastiakoak

* Ramses I.a, Menpehtyra Ramses.
* Ramses II.a, Usermaatra-Setepenra Ramses-Meriamon.
   * Ramses, Ramses II.aren semea.

### Egiptoko XX. dinastiakoak

* Ramses III.a, Usermaatra-Meriamon Ramses-Heqaiunu.
* Ramses IV.a, Heqamaatra-Setepenamon Ramses-Maatra-Meriamon.
* Ramses V.a, Usermaatra-Sejeperenra Rameses-Amonhirjopshef.
* Ramses VI.a, Nebmaatra-Meriamon Ramses-Amonhirjopshef-Necherheqaiunu.
* Ramses VII.a, Usermaatra-Setepenra-Meryamon Ramses-Itefamon-Necherheqaiunu.
* Ramses VIII.a, Usermaatra-Ajenamon Ramses-Setherjepshef-Meriamon.
* Ramses IX.a, Neferkara-Setepenra Ramses-Jaemuaset-Meriamon.
* Ramses X.a, Jepermaatra-Setepenra Ramses-Amonherjepeshe.
* Ramses XI.a, Menmaatra-Setepenptah Ramses-Jaemuaset-Mereramon-Necherheqaiunu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q220794
* Multimedia: Ramses (given name) / Q220794
# Ramsen

Ramsen Suitzako udalerria da. Schaffhausen kantonamenduan dago, Schaffhausen kantonamendua barrutian. 2014an 1,469 biztanle zituen 13,45 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69182
* Multimedia: Ramsen / Q69182
Buch (SH)
# Ramses IV.a

Heqamaatra-Setepenamon Ramses-Heqamaatra-Meriamon edo Ramses IV.a, Egiptoko Inperio Berriko XX. dinastiako faraoia izan zen K.a. 1153 eta K.a. 1147 bitartean.
Bere tronu izenak, Heqamaatrak, "Ra bezalako Justiziazko Gobernaria" esan nahi du.
Ramses III.aren bosgarren semea zen, baina tronura, berrogei urte inguru zituela igo zen, bere lau anaiak aurretik hil baitziren. Bere emazterik garrantzitsuena, Tentopet erregina izan zen.

## Eraikuntza egitasmoak

Eraikuntza kanpaina handi bat diseinatu zuen, Ramses II.aren eskalan, Deir el-Medinako langile kopurua bikoiztuz, 120 gizonerarte, zenbait espedizio handi bidali zituen Wadi Hammamat eta Sinaiko harrobietara.
Hala ere, ez zen bere helburu guztiak bete ahal izateko adina bizi izan. Bere programan, Karnakeko Khonsu jainkoaren tenpluaren hedapen handi bat sartu zuen, bere aitak zaharberritu zuena, baita Hil Tenplu handi baten eraikuntza ere, Hatshepsuten tenplutik gertu.

## Bere garaiko dokumentuak

Ramses IV.aren erregealdiari buruz geratzen diren dokumenturik garrantzitsuenak, Harris Papiroa I, bere aita Ramses III.aren oroitzapena, eta baita bere aitona Sethnakhtena ohoratuz, bere lorpenak eta Egiptoko tenpluei egindako opari ugariei buruz hitzegiten duena, eta 1879-1899-1969 Turingo Papiroak dira, azken hau, ezagutzen den lehen mapa geologikoa.

## Errege hilobiak

Sei urteko erregealdi labur baten ondoren, Ramses IV.a hil egin zen, eta Erregeen Haraneko KV2 hilobian lurperatua izan zen. Bere emazte garrantzitsuena izan zen Tentopet, QV74an lurperatua izan zen.
# Ramsdellita

Ramsdellita mineral bat da eta ramsdellita taldearen kidea da.

## Ezaugarriak

Ramsdellita elementu kimiko mineralaren formula kimikoa hau da: ${\ce {Mn4+O2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Ramsdellite: Mineral information, data and localities.» www.mindat.org (Noiz kontsultatua: 12-05-2019).
# Ramsen (Renania-Palatinatua)

Ramsen Alemaniako udalerria da. Renania-Palatinatua estatuan kokatuta dago, [[Donnersberg barrutia|Donnersberg]] barrutian. 2014an 1.797 biztanle zituen 27,08 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q651418
* Multimedia: Ramsen (Pfalz) / Q651418
# Ramses I.a

Men-Pehty-Ra Ra-Mesesu edo Ramses I.a, Egiptoko XIX. dinastiaren sortzailea izan zen, Egiptoko Inperio Berriaren garaian. Bere erregealdi laburreko datak, K.a. 1295 eta K.a. 1294an estimatzen dira.

## Bizitza

Jatorrian Paramesu deitua, Niloren deltaren inguruko hiria zen Avaris inguruko familia militar ospetsu batetakoa zen. Karrerako militar bat izan zen, hasiera batean arkularien buruzagia, Seti izeneko bere aitagandik heredatu zuen lanbidea, eta errege armadaren jeneral izatera iritsi zen. Ramsesek, Horemheben babesa izan zuen, garai hartako Egiptoko XVIII. dinastia nahaspilatsuko faraoia, nork, Ramses, bere chaty bezala izendatu zuen, eta, beraz, erresumako bigarren pertsonarik boteretsuena. Bere gustuei dagokionez, bere kolore gogokoena urdina zela ezagutzen da. Ozai izeneko anaia bat izan zuen, jaio bezain pronto hil zena, eta, beraz, historiak ez du onartzen.
Hil aurretik, Horemhebek, bere chatya tronura lotu zuen, jada gizon edadetua zena, baina seme bat behintzat bazuena. Ramses I.ak, berehala lotu zuen bere semea tronura, elkargobernari bezala zerbitzatzeko. Hau, Ramses I.a hil ondoren, Seti I.a faraoia izango zen. Bere aitaren izenean, Setik zenbait operazio militar abiarazi zituen, eta, bereziki, Egiptok Sirian galdutako lurrak berreskuratzeko saiakera bat. Honen ondorioz, Ramses, etxeko kontuetan arduratua agertzen da: Gogoangarriena, Karnaken bigarren tenplua eraikitzen amaitu ahal izatea izan zen, bere aurrekoak hasi zuena. Hala eta guztiz ere, Ramses I.aren erregealdia, bere adina zela eta, Horemhebena eta Seti I.aren arteko trantsizio garai bat baino ez zen izan.
Faraoi zaharra, ezkonduta zegoen tronura igo zenean, eta, Errege Emazte Handi izendatu zuen Sitra, hau ere oso edadetua, Erreginen Haranaren sortzailea izatearen ohorea izan zuena, non, ordutik aurrera, errege emazte handiak eta printzeak lurperatuak izan ziren. Ez da litekeena Ramses I.a Tanedyemy ilunaren senarra izatea, Horemheben ustezko alaba bakarra, eta, agian, bi dinastiak lotzeko, errege gazteenarekin, Seti I.arekin, alegia, ezkonduko zen.
Ramses I.a tronura igo zenean, bere seme Seti I.a, jada, gobernu lanak izan zituen gizon heldu bat zen, eta bere biloba Ramses II.ak, hamar urte baino ez zituen. Ramses, 16 hilabeteko erregealdi labur baten ondoren hil zen, eta, bere oinordekoa, bere seme eta elkargobernari, Seti I.a izan zen. Erregeen Haranean lurperatu zuten. Bere hilobia, Giovanni Battista Belzonik aurkitu zuen 1817an, eta KV16 izenarekin sailkatu zen; txikia da eta korrika eta presaka amaitua izatearen itxura du. Ramses I.aren momiak, jazoera handiak jasan ditu historian zehar, eta ez da zehatz ezagutzen, benetan, beti eman izan zaiona ote den, Deir el-Bahariko ezkutalekuan jatorria duena.

## Bere garaiko testigutzak

Bere izena, zenbait idazkun eta estelatan agertzen da
* Idazkuna harkaitz batean, Elefantinan (Petrie 1888: pl. XI 302 zenbakia)
* Estela bat Sinain (Kitchen 1975:1)
* Buhenen aurkitutako estela (Kitchen 1975:2)
* Karnak iparraldean aurkitutako dohaintzaren estela (Kitchen 1975:4)
# Ramses IX.a

Neferkara-Setepenra Ramses edo Ramses IX.a, Egiptoko XX. dinastiako zortzigarren faraoia izan zen, bere erregealdiak, K.a. 1126tik K.a. 1108 arte iraun zuelarik.

## Ramses IX.aren erregealdia

Ziuraski, Ramses III.aren biloba izango zen.
1932-1939 Turingo Papiroak, 18 urte eta 4 hilabeteko erregealdi bat izan zuela eta bere erregealdiaren 19. urtean hil zela, I Peret hilabetean, 17 eta 27 egunen artean.
Bere tronu izena Neferkara-Setepenra da, "Ederra da Raren izpiritua, Raren aukeratua".
Ramses IX.a, Egiptori, nolabaiteko segurantza eta eragina itzularazten saiatu zen. Asia eta Nubiara bidaiak antolatu zituen, berriz merkataritza ibilbideak irekitzeko, baina Egiptok Asiako lurraldeen gaineko kontrola galdu zuen, oraindik Nubian bere presentzia mantentzen zuen arren.
Estatua bizkortzen saiatu zen, Karnak eta Heliopoliseko tenpluen zabaltzea babestuz, baina bere erregealdiak, ezegonkortasun politiko eta soziala jasan behar izan zuen. Uzta txarrek, gosete garai bat ekarri zuten, non mendebaldeko basamortuko libiarren erasoek eta mertzenario atzerritarrek, desordenak bizitzen zituzten.
Tebaseko Amonen kleroak, bere botere handia erakusten zuen, eta Amenhotep izeneko Amonen Apaiz Gorenak, bere burua, Karnakeko tenpluko baxuerliebe batzuetan irudikarazi zuen, faraoiaren tamaina berarekin.

## Lapurretak Tebaseko nekropolian

Bere erregealdian, zenbait errege hilobi arpilatuak izan ziren Tebaseko nekropolian. Ondo ezagutzen da, Abbott Papiroan erregistratua izan baitzen.
Ikerketa bat zuzendu zuen Paserrek, ekialdeko Tebaseko (Karnak) alkateak, mendebaldeko Tebaseko alkate zen Paueraaren aurka, lapurreta bolada horren erantzule bezala joa izan baitzen, Erregeen Harana hilobi lapurrengandik babesteko bere lana behar bezala bete ez izanagatik. Hala ere, ezinezkoa izan zen Paueraa lapurreta horien erantzule izan zela frogatzea, aurkeztu ziren frogen ondorioz.

## Ramses IX.aren hilobia

Ramses IX.aren hilobia Erregeen Haranean dago (KV6). Gaueko liburuaren eskenak ditu. Antzinatetik irekia egon da, hilobiko hormetan aurkitzen diren idazkun greziar eta erromatarrek adierazten dutenez.
Pinediem II.ak, XXI. dinastiako faraoia, Ramsesen momia, Erregeen Haranetik Deir el-Bahariko DB320 "gordelekura" eramatea agindu zuen, babesteko, non ondoren aurkitua izan zen, 1881ean.

## Ondorengoa

Ramses IX.aren semea zen Mentuherkhepeshefek, ezin izan zuen bere aitaren oinordeko izan, Erregeen Haraneko hilobirik ederrenetako bat duen arren (KV19), hasiera batean, Ramses VIII.arentzako zena, 1817an aurkitu zena. Ramses IX.aren ondorengoa Egiptoko tronuan, Ramses X.a izan zen.

## Bere garaiko testigutzak

Eraikuntzak
* Karnakeko Amonen tenplua eta Heliopoliseko tenplua zabaltzea agindu zuen
* Ramses IX.a beraren hilobia, Erregeen Haranean, (KV6)
Faraoia aipatzen duten testuak, honako toki hauetan aurkitu dira:
* Karnak: Amonen tenpluaren atean (Amer)
* Karnak: estela eta idazkun batean (Kitchen)
* Heliopolis: monumentuetan (Kitchen) eta harrizko bloke batean (Saleh)
* Menfis: estela batean eta harri zatietan (Kitchen)
* Elefantina: harrizko bloke batean (Kitchen)
* Amara: testua tenpluan (Kitchen)
# Saint-Alfred (Quebec)

Saint-Alfred Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Robert-Cliche konderriko eskualde udalerria da.. 2011ko zentsoaren arabera 485 biztanle zituen 43.01 kilometro koadroko azaleran.

## Kanpo estekak

* Datuak: Q3461726
* Multimedia: Saint-Alfred, Quebec / Q3461726
# Saint-Allouestre

Saint-Allouestre (bretainieraz Sant-Aleustr) Morbihan departamenduan dagoen Bretainiako udalerria da.

## Kanpo estekak

* Datuak: Q128691
* Multimedia: Saint-Allouestre / Q128691